હું અને મૃણાલી એક કેફેમાં ગયા અને મેં પીઝા ઓર્ડર કર્યો. મેં કહ્યુ, કેવી ખુશી થાય ને કે જ્યારે તમે કોઈની મદદ કરો. એ બોલી, હા…..! મૃણાલી અને મેં પીઝાની મજા માણી અને ત્યારે લગભગ બાર વાગી ગયા હતા અને મેં કહ્યુ, મેં પાર્ટી આપી દીધી હો… હવે ના માંગજે….! એ બોલી, કંઈ સમજણ ન પડી..! મેં કહ્યુ, હવે હું પાર્ટી નહી આપું ! મૃણાલીએ કહ્યુ, હા, પણ કેમ ? મેં હસતાં કહ્યુ, કારણ કે આજે મારો બર્થડે છે એટલે મેં પાર્ટી આપી દીધી. એ ઉભી થઈને બોલી, શું ? આજે તારો બર્થડે છે અને તું મને હવે કહે છે અને આ પાર્ટી કેવાય ? મેં કહ્યુ, પાર્ટી પાર્ટી હોય ! એણે કહ્યુ, ના એમ નહીં, મને મોટી પાર્ટી જોઈએ ! મેં સ્માઈલ સાથે કહ્યુ, આવતીકાલે મારી સાથે મુવી જોવા આવીશ ? એ વિચારવા લાગી અને બોલી, હા આવીશ ! હું ખૂબ જ ખુશ થઈ ગયો અને ખુશીમાં મેં એને બાથ ભરી લીધી ! એ કંઈ ન બોલી અને એક સ્માઈલ આપી અને કહ્યુ, મિસ્ટર મોડું થાય છે.. હવે ! આમ મારા જીવનમાં સમાજની સેવા સાથે એક અતૂટ મિત્ર અને મિત્ર કરતાં વધારે એવી મૃણાલીનો પ્રવેશ થયો !